Henover weekenden har Nordjyllands Politi ikke modtaget flere anmeldelser om indbrud i villaer. Derfor formoder vagtchef ved Nordjyllands Politi, at indbrudsbølgen nu er ved at have toppet. De fleste indbrud blev foretaget, da folk var på ferie og husene stod tomme. - Vi kan se på anmeldelserne, at det typisk er folk, som er kommet hjem fra ferie, som så har opdaget, at der har været indbrud. De ligger alle inden for den samme periode, siger Peter Redder, vagtchef ved Nordjyllands Politi. Og netop det, at indbruddene er sket samtidig tyder på, at indbruddene er foretaget af den samme gruppe, fortæller Peter Redder til TV2/Nord.
Indbrudsbølgen, som i sidste uge ramte Nordjylland, ser nu ud til at være stilnet af. Der var formentlig tale om organiserede indbrud, oplyser Nordjyllands Politi.